Drew Western (on üks sihuke autor), rääkides kaasaegsest ühiskonnast, kasutab mõistepaari "isikustatud kollektivism," millega ta tahab väga määratleda maailmapilti, kus ühiskond teenindab üksikisikut kui ennastmääravat ontoloogilist entiteeti, mitte vastupidi nagu vist Platonile meeldiks. Sellest üpris igapäevasest, tüütavast väitest võlub ta postmodernistliku kübaratriki abil välja Kultuuri jagamise - nagu lääne dihhotomistid ikka - ideaal- ja reaalkultuurilisteks väljadeks. Lühidalt: ideaalkultuuriline peaks siis tähendama, kuidas ühiskond peaks toimima, reaalkultuuriline on see, kuidas asjad harilikult ikka lähevad. Näiteks on igat sorti seadusandlus ja seadusloome ideaalkultuurilised nähtused, kuivõrd seadus tuleb siis, kui tegu (või tegematajätmine) on juba tehtud.